《洞霄纪游》
宋代·胡矩

洞霄真境踰前闻，青山九锁仙尘分。先皇登临既冠绝，宰辅典领仍缤纷。

迩来烟霞全属□，五洞交扃无不锁。羽人谈笑许卜邻，群从追随清作火。

古松化石馀古杉，坡翁妙语留东岩。几年反骨更刮垢，一旦蜕迹应超凡。

阅世推移本无住，华表区区欲谁语。它年此地纪昔游，一剑横空自来去。

作者简介：胡矩，字仲方，庐陵（今江西吉安）人。铨孙。孝宗淳熙间监庆元府比较务。十四年（一一八七），摄象山县（《宝庆四明志》卷二一）入为枢密院编修官，兼检详诸房文字。宁宗开禧间知萍乡县（清同治《萍乡县志》卷八）。嘉定六年（一二一三），为枢密副都承旨。八年，权工部尚书。十二年，出知福州。理宗宝庆元年（一二二五），拜兵部尚书。二年，出知庆元府兼沿海制置使。绍定二年（一二二九）致仕。事见《宝庆四明志》卷一、《宋元四明六志校勘记》卷七附传。今录诗十五首。